กรมสุขภาพจิต เผยผลสำรวจความสุขครอบครัวไทย พบส่วนใหญ่ยังรู้สึกเป็นสุข มีความหวังกับสถานการโควิด-19 แนะเร่งเสริมภูมิคุ้มกันครอบครัวป้องกันใจป่วย
กรมสุขภาพจิต เผยผลสำรวจความสุขครอบครัวไทย พบส่วนใหญ่ยังรู้สึกเป็นสุข มีความหวังกับสถานการโควิด-19 แนะเร่งเสริมภูมิคุ้มกันครอบครัวป้องกันใจป่วยนพ.จุมภฏ พรมสีดา รองอธิบดีกรมสุขภาพจิต กล่าวว่า วันนี้ของทุกปีตรงกับวันครอบครัวไทย กรมสุขภาพจิตได้ทำการสำรวจความสุขของครอบครัวไทยในช่วงการระบาดโควิด-19 เป็นข้อมูลเบื้องต้นในการวางแผนสร้างภูมิคุ้มกันในครอบครัว หรือ วัคซีนครอบครัว โดยสำรวจออนไลน์กลุ่มตัวอย่าง 1,500 คน ผลพบว่า ร้อยละ 90 มีความสุขมากถึงมากที่สุดที่ได้อยู่ร่วมกับครอบครัว 1 ใน 3 รู้สึกใกล้ชิดกับครอบครัวมากขึ้น ประมาณครึ่งหนึ่งรู้สึกเป็นห่วงกังวลเมื่อต้องเว้นระยะห่างระหว่างสมาชิกในครอบครัว โดยกลุ่มตัวอย่างกว่าร้อยละ 20 มองว่าครอบครัวมีความเครียดสูงถึงสูงมาก การสร้างวัคซีนครอบครัว ถือเป็นเรื่องสำคัญที่ทุกครอบครัวควรสร้างให้เกิดขึ้น จะเป็นเกราะชั้นดีรักษาใจไม่ให้ป่วยไปเพราะวิกฤติในครั้งนี้ เพราะความสุขเกิดได้เสมอถ้าใจไม่ป่วย สำหรับการสร้างวัคซีนครอบครัว ซึ่งเป็นวัคซีนสังคม ใช้หลักการสร้างความเข้มแข็งของครอบครัว 3 ด้าน ได้แก่ พลังบวก เน้นมองในแง่ดี พลังยืดหยุ่น คือปรับตัวให้ได้กับการเปลี่ยนแปลง และพลังร่วมมือ ครอบครัวควรปรองดอง เป็นน้ำหนึ่งใจเดียวกันในการฟันผ่าอุปสรรคอย่างไรก็ตาม เพื่อเสริมสร้างวัคซีนครอบครัวให้กับกลุ่มที่มีความเครียดสูง กรมสุขภาพจิตได้ร่วมกับสำนักงานกองทุนสนับสนุนการสร้างเสริมสุขภาพ (สสส.) จัดทำรายการโทรทัศน์ ‘บ้าน-พลัง-ใจ’ เพื่อการดูแลสุขภาพกายและใจของสมาชิกในครอบครัวทุกช่วงวัยในช่วงที่มีการระบาดของไวรัสโควิด-19 โดยออกอากาศทุกคืนวันเสาร์ เวลา 21.10 น.-22.00 น. ทางสถานีโทรทัศน์ไทยพีบีเอส เริ่มตอนแรกคืนวันเสาร์ที่ 18 เมษายนนี้